                                         ELŐZETES  HATÁSVIZSÁLAT

Martfű Város Önkormányzatának …./2012. (X.25.) Ö. rendelete az állattartás szabályairól szóló 14/2009. (X.1.) Ö. rendelet módosításáról szóló rendelet-tervezethez:
Az előzetes hatásvizsgálat eredménye alapján a tervezett rendelet módosításhoz kapcsolódóan kedvező és kedvezőtlen társadalmi hatások is várhatóak a következők miatt:

· kedvezőtlen hatása, hogy a mezőgazdasági haszonállatok tartását a lakosság számára megkönnyíti, ezáltal a környezetükben élők nyugalmát, birtokának jogszerű használatát zavarhatja az állattartás.

· kedvező hatása, hogy 

- a lakosság a saját szükségleteit könnyebben ki tudja elégíteni,  

- a kedvtelésből tartott állatok tekintetében a jegyző állatvédelmi hatósági jogkörben eljárva intézkedhet a jogsértő állapot megszüntetésére, egyes esetekben pedig állatvédelmi bírság kiszabására jogosult,

- a pontosított szabályok rögzítésével egyszerűbb a jogértelmezés az állampolgárok számára.

A javasolt módosításoknak gazdasági hatása, hogy a lakosság mezőgazdasági haszonállat tartásával önfenntartóvá válhat, költségvetési hatása pedig, hogy a jegyző által, az állatvédelmi hatáskörében kiszabott állatvédelmi bírság az önkormányzat bevételét képezi.
Kedvezőtlen környezeti és egészségügyi hatások a haszonállattartás korlátozásának enyhülése miatt várható, amely a környező lakóközösséget érintheti. 

A rendelet-módosításnak adminisztratív terheket befolyásoló hatása van a jövőben várhatóan megnövekedő panaszos, birtokvédelmi és állatvédelmi ügyek indítványozása miatt.

A önkormányzati rendelet alkalmazásához a személyi, szervezeti, tárgyi és pénzügyi feltételek jelenleg fennállnak, azonban az esetleges birtokvédelmi ügyek számának a növekedése a későbbiekben a személyi feltételek felülvizsgálatát igényelheti.

Martfű, 2012. október 16.

